**OPĆINA ROVIŠĆE JEDINSTVENI UPRAVNI ODJEL**

## UPUTE ZA IZRADU PRORAČUNA I FINANCIJSKIH PLANOVA PRORAČUNSKIH KORISNIKA

**OPĆINE ROVIŠĆE**

## ZA RAZDOBLJE 2025. - 2027.

### Rovišće, rujan 2024.

# SADRŽAJ

[SADRŽAJ 2](#_TOC_250006)

1. [UVOD 3](#_TOC_250005)
2. [TEMELJNI MAKROEKONOMSKI POKAZATELJI ZA RAZDOBLJE 2024. - 2026.](#_TOC_250004)

............................................................................................................................................................. 3

1. [METODOLOGIJA IZRADE PRIJEDLOGA FINANCIJSKOG PLANA PRORAČUNSKIH I IZVANPRORAČUNSKIH KORISNIKA JEDINICA LOKALNE I PODRUČNE (REGIONALNE) SAMOUPRAVE 3](#_TOC_250003)
   1. Obveze upravnih tijela, proračunskih korisnika i izvanproračunskih korisnika

proračuna jedinica lokalne i područne (regionalne) samouprave 4

* 1. Izmjene i dopune financijskog plana proračunskog korisnika jedinice lokalne i

područne (regionalne) samouprave 5

1. [SAŽETAK DJELOKRUGA RADA I ORGANIZACIJSKA STRUKTURA KORISNIKA PRORAČUNA 5](#_TOC_250002)
2. IZRADA PRIJEDLOGA FINANCIJSKOG PLANA KORISNIKA PRORAČUNA

ZA RAZDOBLJE 2024. – 2026. GODINE 5

1. [PRIJEDLOG FINANCIJSKOG PLANA PRORAČUNSKOG KORISNIKA ZA RAZDOBLJE 2024. – 2026. GODINE 6](#_TOC_250001)
2. [DOSTUPNOST MATERIJALA NA WEB STRANICI 6](#_TOC_250000)

### 1. UVOD

Prema proračunskom kalendaru, Vlada Republike Hrvatske (dalje u tekstu: Vlada) donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave. U travnju 2023. Vlada je usvojila Program stabilnosti Republike Hrvatske za razdoblje 2024.-2026.

Sukladno Zakonu o proračunu (Narodne novine, br. 144/21), na osnovi Smjernica i uputa za izradu državnog proračuna Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2025. - 2027. (dalje u tekstu: Upute).

Upute sadrže:

1. temeljne makroekonomske pokazatelje iz Smjernica,
2. metodologiju izrade prijedloga financijskog plana proračunskih i izvanproračunskih korisnika jedinica lokalne i područne (regionalne) samouprave,
3. metodologiju izrade proračuna jedinica lokalne i područne (regionalne) samouprave,
4. dostavu dokumenata i unos podataka,
5. planiranje rashoda proračunskih korisnika i postupanje s viškovima u sklopu decentraliziranih funkcija,
6. obveza izrade provedbenih programa
7. dostupnost materijala i
8. obrasce za izradu prijedloga financijskog plana.

U skladu s odredbama Zakona o proračunu, Jedinstveni upravni odjel Općine Rovišće izradio je upute za izradu proračuna i financijskih planova proračunskih korisnika Općine Rovišće.

### METODOLOGIJA IZRADE PRIJEDLOGA FINANCIJSKOG PLANA PRORAČUNSKIH I IZVANPRORAČUNSKIH KORISNIKA JEDINICA LOKALNE I PODRUČNE (REGIONALNE) SAMOUPRAVE

Proračunski i izvanproračunski korisnici jedinica lokalne i područne (regionalne) samouprave obvezni su izrađivati financijske planove u skladu s odredbama Zakona o proračunu, Pravilnika o proračunskim klasifikacijama (Narodne novine, br. 26/10, 120/13 i 1/20) i Pravilnika o proračunskom računovodstvu i Računskom planu (Narodne novine, br. 158/23) te se pridržavati ovih Uputa.

### Obveze upravnih tijela, proračunskih korisnika i izvanproračunskih korisnika proračuna jedinica lokalne i područne (regionalne) samouprave

Upravno tijelo za financije jedinice lokalne i područne (regionalne) samouprave je na temelju navedenih zakonskih propisa i ovih Uputa dužno izraditi svoje upute za izradu proračuna jedinice lokalne i područne (regionalne) samouprave te izradu financijskih planova proračunskih i izvanproračunskih korisnika iz svoje nadležnosti te ih dostaviti svojim upravnim tijelima i proračunskim i izvanproračunskim korisnicima.

Sukladno zakonskim propisima, proračunski i izvanproračunski korisnici proračuna jedinica lokalne i područne (regionalne) samouprave svoje financijske planove dostavljaju upravnom tijelu u jedinici lokalne i područne (regionalne) samouprave u čijoj su nadležnosti, a nadležno upravno tijelo jedinice objedinjuje svoj financijski plan s financijskim planovima proračunskih i izvanproračunskih korisnika iz svoje nadležnosti te ih dostavlja upravnom tijelu za financije u jedinici lokalne i područne (regionalne) samouprave. Upravno tijelo za financije na temelju tako dostavljenih financijskih planova izrađuje proračun jedinice lokalne i područne (regionalne) samouprave.

Proračunski korisnici jedinica lokalne i područne (regionalne) samouprave dužni su, kao i prethodnih godina, u svom financijskom planu iskazati sve svoje prihode i rashode bez obzira na moguće uplate dijela prihoda korisnika u proračun jedinice lokalne i područne (regionalne) samouprave ili podmirivanje dijela rashoda korisnika izravno s računa proračuna.

Zbog nedoumica vezano za nadležnost i proceduru izrade prijedloga financijskog plana proračunskih i izvanproračunskih korisnika i vezano uz primjenu Pravilnika o proračunskim

klasifikacijama, ukazujemo na sljedeće:

* Proračunski i izvanproračunski korisnici jedinice lokalne i područne (regionalne) samouprave prijedlog financijskog plana izrađuju po programskoj i ekonomskoj klasifikaciji i po izvorima financiranja.
* Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.
* Sukladno odredbama članka 9. Pravilnika o proračunskim klasifikacijama sve aktivnosti i projekte razdjel (primjerice nadležno upravno tijelo) utvrđuje i grupira u programe, a zatim programe, aktivnosti i projekte prijavljuje upravnom tijelu za financije jedinice lokalne i područne (regionalne) samouprave.
* O utvrđenoj programskoj klasifikaciji razdjel (nadležno upravno tijelo) obavještava proračunskog korisnika iz svoje nadležnosti, a proračunski korisnici mogu aktivnosti i projekte, iz svoje nadležnosti, dodatno razraditi za svoje potrebe.
* Sukladno članku 13. navedenoga Pravilnika upravno tijelo za financije jedinice lokalne

i područne (regionalne) samouprave dodjeljuje oznake programa, aktivnosti i projekata planiranih u prijedlogu financijskih planova proračunskih i izvanproračunskih korisnika iz svoje nadležnosti.

* Sukladno članku 19. stavku 3. Pravilnika o proračunskim klasifikacijama upravno tijelo za financije jedinice lokalne i područne (regionalne) samouprave određuje nazive i brojčane oznake druge razine izvora financiranja.

Upravna vijeća, školski odbori i ostala upravljačka tijela proračunskih korisnika jedinica (škole, vrtići, knjižnice … ) obvezni su usvojiti financijski plan do kraja godine, kako bi se od 1. siječnja 2025. godine mogle preuzimati i izvršavati nove obveze.

Proračunski i izvanproračunski korisnici jedinica lokalne i područne (regionalne) samouprave prihode i primitke, rashode i izdatke za 2025. godinu planiraju, kao i prethodnih godina, na razini podskupine (treća razina računskog plana), a za 2026. i 2027. godinu na razini skupine (druga razina računskog plana). Temeljem zahtjeva nadležne jedinice, proračunski korisnici mogu izrađivati i prijedlog financijskog plana na razini odjeljka (četvrta razina računskog plana). Međutim, upravno

vijeće ili drugo upravljačko tijelo obvezno je usvojiti financijski plan korisnika, a predstavničko tijelo proračun za 2025. godinu na razini podskupine (treća razina računskog plana), a projekcije za 2026. i 2027. godinu na razini skupine (druga razina računskog plana).

Sukladno odredbama Zakona o proračunu predstavničko tijelo daje suglasnost na prijedlog financijskog plana županijske uprave za ceste zajedno s donošenjem proračuna jedinice područne (regionalne) samouprave.

### Izmjene i dopune financijskog plana proračunskog korisnika jedinice lokalne i područne (regionalne) samouprave

Izmjene i dopune financijskog plana proračunskog korisnika jedinice lokalne i područne (regionalne) samouprave moguće je izraditi na sljedeće načine:

* Kada je riječ o promjenama u financijskom planu proračunskih korisnika koje su vezane uz financiranje iz izvora općih prihoda i primitaka, odnosno iz nadležnog lokalnog proračuna, izmjene i dopune financijskog plana proračunskog korisnika nisu moguće bez suglasnosti jedinice lokalne i područne (regionalne) samouprave, odnosno preraspodjela ili izmjena i dopuna proračuna u čijoj je proračunski korisnik nadležnosti.
* Izmjene i dopune financijskog plana proračunskog korisnika vezane uz „fleksibilne“ izvore (vlastite i namjenske prihode i primitke) moguće je urediti na različite načine uz suglasnost jedinice lokalne i područne (regionalne) samouprave.

Preporuka je da jedinice odlukom o izvršavanju proračuna jedince lokalne i područne (regionalne) samouprave razrade proceduru za donošenje izmjena i dopuna financijskih planova proračunskih korisnika iz svoje nadležnosti, a svi proračunski korisnici jedinice lokalne i područne (regionalne) samouprave dužni su uskladiti svoj financijski plan s izmijenjenim i dopunjenim nadležnim proračunom.

### SAŽETAK DJELOKRUGA RADA I ORGANIZACIJSKA STRUKTURA KORISNIKA PRORAČUNA

U cilju predstavljanja predstavničkim tijelima i široj javnosti proračunski korisnik, treba predstaviti njihovu organizacijsku strukturu i dati kratki prikaz njihovih osnovnih zadaća, a na temelju kratkog prikaza rada korisnika proračuna koji ga dostavlja uz prijedlog svog financijskog plana.

### IZRADA PRIJEDLOGA FINANCIJSKOG PLANA KORISNIKA PRORAČUNA ZA RAZDOBLJE 2025. – 2027. GODINE

* 1. **Planiranje prihoda i primitaka, te rashoda i izdataka**

Prijedlozi financijskih planova korisnika proračuna obvezno moraju sadržavati prihode i primitke po vrstama, donacije i primitke od tuzemnih i inozemnih poslova.

Sve vrste prihoda i primitaka u financijskom planu za 2025. godinu treba planirati na drugoj razini Računskog plana i rasporediti ga po stavkama rashoda i izdataka iskazane kroz programe po izvorima financiranja.

U dijelu financijskog plana koji se odnosi na razdoblje 2026. – 2027. godine prihodi i primici, rashodi i izdaci planiraju se na drugoj razini Računskog plana i to po izvorima financiranja.

Utvrđuju se limiti za izradu financijskih planova proračunskog korisnika kako slijedi:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Rb** | **Proračunski korisnik** | **2025.** | | | **2026.** | | | **2027.** | | |
| **1. limit** | **2.**  **limit** | **Plan 2025.** | **1. limit** | **2.**  **limit** | **Plan 2026.** | **1. limit** | **2.**  **limit** | **Plan 2027.** |
| 1. | **Dječji vrtić**  **„Palčica“** | 505.000,00 | 3.000,00 | **508.000,00** | 519.650,00 | 3.000,00 | **522.650,00** | 534.900,00 | 3.000,00 | **537.900,00** |

Prvi (1.) limit obuhvaća troškove provođenja postojećih programa, odnosno aktivnosti. Drugi (2.) limit se odnosi na sredstva za kapitalne projekte proračunskog korisnika.

### Proračunski korisnik, odnosno Dječji vrtić „Palčica“ može planirati prihode i rashode za 2025. godinu u iznosu od 508.000,00 eura s tim da u svojim financijskim planovima ne mogu iskazivati izdatke za donacije udrugama ili društvima.

Stavke rashoda treba planirati prema stvarnim potrebama i u realnim iznosima.

### PRIJEDLOG FINANCIJSKOG PLANA PRORAČUNSKOG KORISNIKA ZA RAZDOBLJE 2025. – 2027. GODINE

Prema članku 33. Zakona o proračunu, **prijedlog financijskog plana proračunskog korisnika sadrži:**

### procjene prihoda i primitka iskazane po vrstama

* **plan rashoda i izdataka predviđenih za trogodišnje razdoblje, razvrstanih prema proračunskim klasifikacijama propisanim ovim Zakonom**

### obrazloženje prijedloga financijskog plana.

**Rok za izradu i dostavu** prijedloga financijskih planova proračunskog korisnika za 2025. – 2027. godinu je **15. rujna 2024. godine.**

### DOSTUPNOST MATERIJALA NA WEB STRANICI

Ove Upute objaviti će se na službenoj mrežnoj stranici Općine Rovišće [www.opcina-rovisce.hr](http://www.opcina-rovisce.hr) .

Jedinice lokalne i područne (regionalne) samouprave, kao i njihovi proračunski i izvanproračunski korisnici, mogu Uputa naći i koristiti s mrežne stranice Ministarstva financija [https://mfin.gov.hr/istaknute-teme/lokalna-amouprava/105.](https://mfin.gov.hr/istaknute-teme/lokalna-amouprava/105)

Jedinstveni upravni odjel

Općine Rovišće

Dostaviti:

* Dječji vrtić „Palčica“ Rovišće
* [www.opcina-rovisce.hr,](http://www.opcina-rovisce.hr,)
* pismohrana, ovdje.